hotchpotch/miracl-hf-unified huggingface dataset:
సాంప్రదాయ వాదం
సమాజంలో పాత ఆచార వ్యవహారాలను కొనసాగిస్తూ తీవ్ర, త్వరిత మార్పులను వ్యతిరేకించే ఆలోచనా పద్ధతిని సాంప్రదాయ వాదం అనవచ్చు..జ్ఞానోదయ యుగం (ఐరోపా) లో నిమ్న జాతులపట్ల నిర్లక్ష్యం, శాస్త్ర వేదాంతాలపట్ల ఆసక్తుల కారణంగా సంభవించిన ఫ్రెంచ్ విప్లవం కాలంలో ఈ వాదం పుట్టింది.
సాంప్రదాయ వాదం (ముఖ్యంగా ఏకేశ్వరవాదం పాటించే మతాలలో) మతపర విశ్వాసాలకి దోహద పడుతుంది. కొందరు సంప్రదాయవాదులు ప్రస్తుత స్థితిగతులను నిలబెట్టడానికి కొమ్ముకాస్తే, మిగిలినవారు ఒకప్పటి పాత పద్ధతులకు వెనెక్కివెళ్ళడం మంచిదని వాదిస్తారు. ఇంగ్లాండు లో పుట్టుకొచ్చిన సాంప్రదాయకపక్షం (మార్గరెట్ థాచర్ వంటి ప్రధాన మంత్రులు) ధనిక-పేద వర్గాలమధ్య ప్రజాస్వామ్య బద్ధమైన, మెఱుగైన సహకారాన్ని పెంపొందించే శ్రేయోరాజ్యాన్ని ఆశిస్తే, అమెరికా లోని సాంప్రదాయవాదులు (రోనాల్డ్ రీగన్ వంటి అధ్యక్షులు) శ్రేయోరాజ్యాన్ని శంకిస్తూ వ్యాపార ప్రపంచానికి మొగ్గుచూపే వర్గంగా రూపుదిద్దుకున్నారు.
ఆచంట లక్ష్మీపతి
ఆచంట లక్ష్మీపతి (మార్చి 3, 1880 - ఆగస్టు 6, 1962) ప్రముఖ ఆయుర్వేద వైద్యుడు మరియు సంఘసేవకుడు. ఈయన నాటి మద్రాసు ( నేటి చెన్నయ్) లోని ఆయుర్వేద వైద్య కళాశాల ప్రధానోపాధ్యాయులుగా (1920-1928) సేవలు అందించారు.
ఈయన పశ్చిమ గోదావరి జిల్లా నిడదవోలు దగ్గర మాధవవరంలో శ్రీ రామయ్య, శ్రీమతి జానకమ్మ లకు 1880, మార్చి 3 న జన్మించారు. ఈయన తాతగారు సుబ్బారాయుడు గారు సంస్కృత పండితులు. ఈయన తండ్రి అతను వైద్య పాటు వ్యవసాయం నేర్చుకోవడం కలలు కన్నారు. అటు వైద్య శాస్త్రం, ఇటు వ్యవసాయం రెండింటిలోనూ మక్కువ గల లక్ష్మీ పతి మెట్రిక్యులేషన్, ఎఫ్ ఏ పూర్తి చేసి స్థానికంగా తహశిల్దారు కార్యాలయంలో గుమాస్తాగా పనిచేసారు. ఆపైన బి.ఎ చేసి స్కాలర్ షిప్ తో యం.బి.సి.యం ( ఆయుర్వేదం) కోర్సు చేసారు. ప్రముఖ వైద్య నిపుణులు పండిత దివి గోపాలాచార్య వద్ద శిష్యరికం చేసారు.
ప్రముఖ సంఘసంస్కర్త కందుకూరి వీరేశలింగం గారు వీరికి ఉన్నత పాఠశాల లోని గురువు. ఎఫ్.ఎ పూర్తి చేసిన పిదప ఆయన దవులూరి ఉమామహేశ్వరవావు వద్ద కొంతకాలం క్లార్క్ బాధ్యతలు నిర్వహించాడు. ఉమామహేశ్వరరావు మద్రాసుకు బదిలీఅయిన పిదప ఆయనతో పాటు వెళ్లాడు. ఆ సమయంలో మద్రాసు రాష్ట్రం బ్రిటిష్ పరిపాలనలో ఉండేది. తరువాత ఆయన 1904 లో బి.ఎ పూర్తి చేసాడు..
దవులూరి ఉమామహేశ్వరరావు గారి సహాయము వలన ఈయనకు స్కాలర్‌షిప్ వచ్చుటచే ఈయన మెడిసన్ మరియు ఎం.బి.బి.యస్ డిగ్రీలను 1909 లో పూర్తి చేశారు. అల్లోపతీ వైద్యవిద్యను పూర్తి చేసిన తర్వాత ఆయుర్వేదం (పురాతన భారత వైద్య విధానం) ను పండిట్ గోపాలాచార్యులు దీవి వారి అధ్వర్యములో అభ్యసించారు. దీవి గోపాలాచార్యులు 1920 లో మద్రాసునందు ఆయుర్వేద మెడికల్ కాలేజీని నడిపేవారు. ఆ ఆయుర్వేద కళాశాలలో లక్ష్మీపతి ప్రిన్సిపాల్ గా ఎదిగారు.
ఆంగ్ల భాషతో పాటు తెలుగు లోనూ తన రచనా వ్యాసాంగాన్ని కొనసాగించిన డా. ఆచంట లక్ష్మీ పతి1922-27 కాలంలో తెలుగులో "ధన్వంతరి" పత్రికనూ ఆంగ్లంలో 'ఆంధ్రా మెడికల్ జర్నల్ ' ను ప్రచురించారు. ఈయన 63 పుస్తకాలను భారతీయ వైద్యం పై అనగా దర్శనములు, ఆయుర్వేద విజ్ఞానం, ఆయుర్వేద శిక్ష, వనౌషథ విజ్ఞానము, భారతీయ విజ్ఞానము వంటివి వ్రాశారు.ఆయుర్వేదంపై అనేక ఆంగ్ల పుస్తకాలను వ్రాశారు. చలిజ్వరము రోగ లక్షణాలు, దానికి ఆయుర్వేద వైద్యము గురించి చలిజ్వరము పుస్తకాన్ని రాశారు.
After his first wife Seetamma died at a young age, he married again. His second wife was Rukminamma, who later became Health Minister for the State of Madras, which included Andhra, after independence. During this period Lakshmipati did a lot of service to the Ayurveda Medicine. He also served as a president for All India Ayurveda Medical Society and Andhra Ayurveda Board. He also served as a secretary for Andhra Sahitya Parishattu in Madras.
In recognition of his services to Medicine and Health in general and to Ayurveda Medicine in particular, various Medical Institutions were named after him in Chennai, e.g., Achanta Lakshmipathy Unit for Research in Ayurvedic Medicine at Voluntary Health Services, Chennai, Achanta Lakshmipathy Neurosurgical Centre, VHS, Chennai, etc
వైద్యునిగా నే కాక సంఘ సేవకునిగా, రచయితగా, జాతీయవాదిగా సేవలందించిన డా.ఆచంట లక్ష్మీ పతి 1962, ఆగస్టు 6 న పరమపదించారు.
వర్ణము(సంగీతం)
వర్ణము అభ్యాసగాన రచనలలోచాలా ముఖ్యమైన రచన. ఈ రచన నేర్చుకొనుటకు, పరిపూర్ణ పరిపక్వముతో పాడుటయు చాల కష్టము. వర్ణమును బాగుగా నేర్చిన యెడల యితర రచనలు అతి సులభ సాధ్యము అగును. వాద్య పాఠకులు వర్ణమును పఠించి వాద్యముపై వాయించుటచే సంగీత కళను సంపూర్ణంగా వాద్య స్వాధీనము చేసుకొనవచ్చును. గాత్ర పాఠకులకు గాత్రమునందు యెటువంటి సంచారమైననూ అవలీలగా పాడుటకు వీలగును.
వర్ణమును రచించుట కష్ట సాధ్యము. కృతుల సంఖ్య కంటే వర్ణముల సంఖ్య చాలా కొద్ది. వర్ణము రచించుటకు రాగము యొక్క లక్షణములు పరిపూర్ణముగా తెలిసికొని ఆ రాగములో వర్ణమును రచింపవలయును.
వర్ణమునకు రెండు భాగములు, పూర్వ భాగము,ఉత్తర భాగము. పల్లవి, అనుపల్లవి, ముక్తాయిస్వరములు గల భాగము పూర్వభాగము. చరణము,చరణ స్వరములు కల భాగము ఉత్తర భాగము.
పూర్వ భాగమున పల్లవి, అనుపల్లవి, ముక్తాయీ స్వరము యిమిడి యున్నవి. పల్లవి, అనుపల్లవులకు సహిత్యము ఉంది. ముక్తాయీ స్వరము నము సాహిత్యముండదు. రచించిన రాగములో ఏ ఏ విశేష సంచారములు వచ్చుటకు వీలున్నవో, రాగ రంజక ప్రయోగము లేవో అన్ని రకములైన సంచారములను వర్ణనములో కాననగును. ఒక భాష నేర్చికొనుటకు, నిఘంటువును ఎట్లు ఉపయోగించుదుమో ఒక రాగము లోని వర్ణము ఆ రాగము యొక్క్ లక్షణమునకు అంత ఉపయోగించుదురు.
వర్ణములో సాహిత్యము చాల కొద్ది అక్షరములు కలిగి యుండును. సాధారనముగా శృంగార రసము గాను, భక్తిని దెల్పునదిగాను, లేక ఒక రాజపోషకు స్తుతీ గాను ఉండును.
ఉత్తర భాగములో చరణము, చరణ స్వరములు ఇమిడి ఉన్నాయి. చరణమునకు ఉపపల్లవనియు, ఎత్తుగడ పల్లవి అనియు, చిట్ట పల్లవి అనియు పేర్చు. సాధారణముగా మొదటి స్వరము దీర్ఘ స్వరముగా నుండును. 4 లేక 5 చరనములతోనే వర్నమును రచించుట వాడుక. చరణ స్వరము పాడి, మరల చరణమును అందుకొనుట ఆచారము. కొన్ని వర్ణములకు రెండువ పల్లవులుండును.
వర్ణములు రెండు విధములు
ఈ రెండు రకాల వర్నముల లక్షణములు పైన తెలుపబడినవే. తానవర్ణము పల్లవి, అనుపల్లవి చరణములకు మాత్రము సాహిత్యము కలిగి తక్కిన భాగములు స్వరములు మాత్రమే కలిగి యుండును.పద వర్ణములు చౌకముగా పాడవలయును కాన వీటిని చౌక వర్ణములని వాడుటయు ఉంది. తాన వర్ణములు సంగీత మభ్యసించువారు నేర్చుకొనుటకును, గాన సభలలో కచేరీలు ప్రారంభించుటకును ఉపయోగపడుచున్నవి. పదవర్ణములు నృత్యమాలకుపయోగ పడుచున్నవి.అభినయంతో సాహిత్యములోని భావమును ప్రదర్శించవలెను. కాబట్టి యో పదవర్నము చౌకముగా పాడవలసి యున్నది.
రాగమాలిక వర్ణములు కొన్ని గలవు. అనగా వేరువేరు ఆంగములు వేరు వేరు రాగములలో ఉండుట. నవరాగమాలిక, దినరాగ మాలిక మొదలగునవి ఉత్తమ ఉదాహరణములు. నక్షత్రమాలిక అను 27 రాగములలో ఒక రాగమాలికా వర్ణములు ఉన్నాయి.ఒక్కొక్క ఆవర్తములో లఘువు ఒక రాగము రెండ్ దృతములు ఒక రాగము గాను, రచించ బడినవి.
రాక్షస్తల్
టిబెట్ (Tibet) దేశంలో మానసరోవరానికి, కైలాస పర్వతానికి చేరువలో పశ్చిమాన ఉన్న సరస్సు రాక్షస్తల్. ఇది ప్రధానంగా ఉప్పునీటి సరస్సు. ఈ సరస్సు నైరుతి (North west) మూల నుండి సట్లజ్ (Satluj) నది ఆవిర్భవిస్తుంది. ఈ ఉప్పునీటి సరస్సులో చేపలు గాని, నీటి మొక్కలు గాని ఉండవు. రాక్షస్తల్ లో తొప్సర్మ (Topserma), దోల (Dola), లచాతొ (Lachato), దోషర్బ (Dosharba) అను నాలుగు ద్వీపాలు ఉన్నాయి. రాక్షస్తల్ సరస్సు గంగా చూ (Ganga Chhu) అనే చిన్న కాలువ ద్వారా మానసరోవరం తో అనుసంధానమైయుంటుంది. 250 చదరపు కిలోమీటర్ల వ్యాసార్ధం కలిగియుండే ఈ సరస్సు సముద్ర మట్టానికి 4,575 మీటర్ల ఎత్తులో ఉన్నది. ఈ సరస్సులో మొక్క జాతి లేనప్పటికీ, గుళక రాళ్ళు తెల్లగాను, కొండ రాళ్ళు ముదురు ఎరుపు రంగులోను, నీరు ముదురు నీలంలోను ఉండటం గమనార్హం. ఈ సరస్సు వద్ద వాతావరణం మానసరోవరం మాదిరిగానే ఉంటుంది. చలికాలంలో రాక్షస్తల్ వద్ద పెరిగే గడ్డి కోసం స్థానిక ప్రజలు తమ పశువులతో వస్తారు.
హిందువులు రాక్షస్తల్ ను రావణ సరస్సు (Ravan Tal) అని కూడా పిలుస్తారు. సుప్రసిద్ధ రామాయణం కావ్యం ప్రకారం లంకాపతి అయిన రావణుడు ఇక్కడే ఘోర తపస్సు చేసి శివుడినుండి శక్తుల్ని పొందాడు. కనుక హిందూ మత చాందస్తులు ఈ సరస్సును దర్శించరు, ఇక్కడ ఎటువంటి పూజలు జరుపరు. బౌద్ధుల నమ్మకం ప్రకారం మానసరోవరము వెలుగుకి ప్రతీక అయితే మరియు రాక్షస్తల్ చీకటికి ప్రతీక. మానస సరోవరానికి వచ్చే యాత్రీకులు ఈ సరస్సును అందాలను తిలకించడానికి మాత్రమే దర్శిస్తుంటారు.
రేంబుటాన్
రేంబుటాన్ (Rambutan) అనేది సాపిండాసే (Sapindaceae) కుటుంబానికి చెందిన ఫల వృక్షము. దీని శాస్త్రీయ నామం నెఫిలియం లెప్పసియం (Nephelium Lappaceum) ఆంగ్లంలో ఈ వృక్షం కాసే కాయలను హెయిరీ లిచ్చీ (Hairy Lychee), రేంబుటాన్ అని అంటారు. ఇండొనేషియా, మలేషియా, థాయ్ లాండ్ వంటి దేశాలు రేంబుటాన్ పుట్టినిళ్ళు. 
రేంబుటాన్ చెట్లు గాలిలో నీటితేమ (Humidity) శాతం ఎక్కువగా ఉన్న ప్రాంతాల్లో పెరుగుతాయి. ఇటీవల కాలంలో భారత దేశంలోని కేరళ రాష్ట్రంలోను, పశ్చిమ బెంగాల్ రాష్ట్రం లోను కూడా రేంబుటాన్ సాగు మొదలైనది.
రేంబుటాన్ కాయల తొక్క ఎరుపు లేక పసుపు రంగులో ఉండి అంతటా మెత్తటి ముళ్ళు వ్యాపించి వుంటాయి. కాయల్లో బాదం పప్పు ఆకారంలో తెల్లటి గింజ ఉండి దాని చుట్టూరా తెల్లటి రుచికరమైన గుజ్జు ఉంటుంది. కాయలు తినడానికి కొద్దిగా లిచ్చీ (Lychee) కాయల రుచిని పోలివుంటాయి.
రేంబుటాన్ చెట్లు సుమారు 12 నుండి 15 మీటర్ల ఎత్తు పెరుగుతాయి . రేంబుటాన్ విత్తనాలు నాటిన 15 రోజుల్లో మొలకెత్తుతాయి. గింజల నుండి మొలకెత్తిన చెట్లు సుమారు 6 - 7 సంవత్సరాల తర్వాత కాపుకొస్తాయి. అంట్లు మాత్రము 3 లేక 4 సంవత్సరమునుండి కాపుకొస్తాయి. రైతులు సాధారణంగా నర్సరీలనుండి రేంబుటాన్ అంట్లను కొనుగోలు చేస్తారు. గాలిలో తేమ ఎక్కువగా ఉండే ప్రాంతాల్లో పెరిగే రేంబుటాన్ చెట్లకు కనీసం 200 సెంటీమీటర్ల వర్షపాతం అవసరమవుతుంది. సముద్ర మట్టానికి 10 నుండి 500 మీటర్ల ఎత్తులో రేంబుటాన్ చెట్లు చక్కగా పెరుగుతాయి. నీటి సుదుపాయం పుష్కలంగా ఉండాలి. నీరు నిల్వవుండకుండా తేలికగా నీటిని పీల్చుకోగల మట్టి రేంబుటాన్ చెట్లకు అనువైనది. కాయలు పక్వానికి రావడానికి 4 - 5 నెలలు పడుతుంది. ఉభయ గోదావరి జిల్లాల్లో ఉన్న మెట్టప్రాంతాలు కూడా రేంబుటాన్ సాగు అనుకూలం.
రేంబుటాన్ కాయల ధర సంపన్న వర్గాలకి మాత్రమే అందుబాటులో ఉంటుంది. గ్రామాల్లో పరిచయం లేకపోయినా రేంబుటాన్ కాయలకు హైదరబాద్, ఢిల్లీ, కలకత్తా, బొంబాయి, చెన్నై వంటి మెట్రో నగరాల్లో విపరీతమైన డిమాండ్ వున్నది. కిలో కాయల ధర సుమారు 650 రూపాయలు పలుకుతున్నది. అయితే రేంబుటాన్ కాయల సాగు గురించి ప్రభుత్వానికి మరియు రైతులకు ఇంకా అవగాహన కలుగవలసియున్నది.
రామచిలుక (అయోమయ నివృత్తి)
రామచిలుక - చిలుక లేదా చిలక (ఆంగ్లం Parrot) ఒక రంగుల పక్షి.
రామచిలుక (సినిమా) - 1978లో విడుదలైన సినిమా.
రోనాల్డ్ రీగన్
రోనాల్డ్ విల్సన్ రీగన్ (జననం: 6 ఫిబ్రవరి 1911, మరణం: 5 జూన్ 2004) అమెరికా దేశ 40 వ అధ్యక్షుడు. ఈయన 1981 నుండి 1989 వరకు రెండు విడతలు అమెరికా అధ్యక్షునిగా రిపబ్లికన్ పార్టీ తరఫున ఎన్నికైనారు. అమెరికా, రష్యా (ఒకప్పటి సోవియట్ యూనియన్) మధ్య దశాబ్దాల పాటు నడచిన శీతల సమరము ను పరిష్కరించి, అమెరికన్ ప్రజల విశేషాభిమానాన్ని చూరగొన్న అధ్యక్షుడు రీగన్ .
అధ్యక్షుడు కాక ముందు రీగన్ 1967-1975 మధ్య కాలిఫోర్నియా రాష్ట్ర గవర్నరు గాను, అంతకు ముందు రేడియో, దూరదర్శిని, ఇంకా సినిమా నటునిగా రీగన్ పనిచేసారు.
అల్ ఖైదా
అల్ ఖైదా 1988-1990 ల మధ్య సౌదీ అరేబియాలో ఆప్ఘనిస్తాన్ మరియు రష్యా ల మధ్య జరిగిన యుద్ధ కాలంలో ఒసామా బిన్ లాదెన్ చే స్థాపించబడిన ఆప్ఘనిస్తాన్ ముజాహిదీన్ల సంస్థ.
అనేక విమర్శకులు మరియు ఎక్స్‌పర్ట్ ల ప్రకారం, సి.ఐ.ఏ. (యు.ఎస్) బిన్ లాదెన్ కు తగినంత ధనం, వస్తు సామాగ్రి, ఆయుధాలు సమకూర్చి, అమెరికన్ సి.ఐ.ఏ. "ఆపరేషన్ సైక్లోన్" సమయాన, ఆఫ్ఘన్ ముజాహిదీన్లకు తర్ఫీదు ఇచ్చి, ఆఫ్ఘనిస్తాన్ లో రష్యాను ఓడించేందుకు, తయారు చేసిన ముజాహిదీన్ల సంస్థే ఈ అల్ ఖైదా అనబడే ఉగ్రవాద సంస్థ. 1997-2001 ల మధ్య గల బ్రిటిష్ విదేశాంగ కార్యదర్శి 'రాబిన్ కుక్' ప్రకారం ఐతే, అల్ ఖైదా, నిజంగా ఒక కంప్యూటర్ డేటాబేస్ ఫైల్. దీనిని సి.ఐ.ఏ. తయారు చేసింది. ఇందులో వేలకొద్దీ ముజాహిదీన్లకు రిక్రూట్ చేసి, ట్రైనింగ్ ఇచ్చి రష్యాకు వ్యతిరేకంగా పోరాడేందుకు సి.ఐ.ఏ. మరియు పశ్చిమ దేశాలు తయారు చేసిన సంస్థ.
రాగమాలిక
మాలిక అనగా మాల లేదా హారము అని అర్థము. హారము రంగు రంగుల పుష్పములచే అందముగా కట్టబడి యుండును. చూచుటకు కన్నులకు సొంపుగా నుండును.అదే రీతిన రాగమాలిక కూడా రాగముల యొక్క హారము. ఒక్కొక్క అంగము (పల్లవి, అనుపల్లవి మొదలగునవి) ఒక్కొక్క రాగములో రచించబడి రచన యొక్క నడకను గానీ భావమును గాని చెడపక, సౌందర్యమును పెంపొందించునట్లు రచింపబడిన రచన రాగమాలిక
రాగమాలిక అనునది ప్రత్యేక సంగీత రచన. తాళము మారక రాగము మాత్రము అంగ అంగమునకు మారుచుందు రచన రాగమాలిక. పల్లవి, అనుపల్లవి, కొన్ని చరణములుండును. నాలుగు రాగముల కంటే తక్కువ రాగములతో రాగమాలిక ఉండుట అరుదు. అనగా కనిష్ఠము రాగమాలికకు నాలుగు రాగములుండవలెను. కొన్ని రాగ మాలికలలో అనుపల్లవి లేకుండుటయు ఉంది. ఒక్కొక్క రాగము తరువాత ఆ రాగ చిట్టస్వరమును, తరువాత పల్లవిని అందుకొనుటకు వీలుగా నుండుట కొరకు పల్లవి రాగములోని చిట్టస్వారములోని కొంత భాగము నుండుట ఉంది.కాబట్టి ప్రతి రాగమును పాడిన తరువాత ఈ వంతెన చిట్టస్వరము వల్ల పల్లవిని అందుకొని పాడుట సులువగుచున్నది. కొన్ని రాగమాలికలలో చిట్టస్వరము లేకుండా యుండును. ఒక్కొక్క రాగము యొక్క పేరు సాహిత్యములోని పదములతో అర్థము చెడకుండా కూర్చి వారి నైపుణ్యమును చూపు రాగమాలికా రచయితలు కొందరు కలరు. కళ్యాణి రాగమయినపుడు "నిత్యాకళ్యాణీ నిగమాగమ సంచారిణీ" అని అర్థము చెడకుండా పొంకముగా నున్నది. కొన్ని రాగమాలికలలో రాగ నామములు సహిత్యములో లేక యుండుట ఉంది. ఒక రాగము నుండి ఇంకొక రాగమునకు మారుట వల్ల రసములు మారినను, మార్పు చాల సునిశితముగా నుండునటుల రచయిత రచించును. ఒక్క రాగము నుండి ఇంకొక రాగమునకు మారునపుడు ఆ మార్పు మన చెవులకు ఎంతో క్రొత్త ఆనందమునిచ్చును. పెద్ద పెద్ద రాగమాలికలు కొన్ని భాగములుగా భాగింపబడి ఒక్కొక్క భాగము స్వతంత్రముగా ఉంచబడుచున్నవి. సాహిత్యము దైవ ప్రార్థనగాను రాజపోషకుని స్తోత్రముగాను లేక శృంగారముగాను ఉండవచ్చును.
రాగమాలిక రచననే కాక వర్ణములలోను, కీర్తనలలోను పలురాగము లుండుటవలన రాగమాలికా వర్ణములు, రాగమాలికా కీర్తనలు అగుచున్నవి. జయ జయ గోకుల బాల అను తీర్థ నారాయణస్వామి గారి కీర్తన కురంజీ రాగములో సామాన్య మెట్టులో పూర్వులు పాడినప్పటికీ, ప్రస్తుతం రాగమాలికా కీర్తనగా పాడబడుచున్నది.
మనోధర్మ సంగీతములో కూడా మనము రాగమాలికను వినుచున్నాము. ఎట్లనగా శ్లోకములు పాడునపుడు రాగములను మార్చి గాయకుడు కొన్ని రాగములతో శ్లోకమును పెంచుచున్నాడు. ఇదియు రాగమాలికయే. తానమును ప్రస్తరించునపుడును, కల్పస్వరములు పాడునపుడును పలురాగములతో పాడిన యెడల అది రాగమాలిక యగుచున్నది.
తాళము మారక రాగము మారి పలు రాగములతొ నుండు రచన రాగమాలిగ. రాగము మారక తాళము అంగ అంగమునకు మారునది తాళమాలిక. ఇది మనో సంగీతములోనే సాధ్యము. కొన్ని పల్లవులను తిరుత్తియూర్ త్యాగయ్యరు గారు తాళమాలికగా పాడి తన సభా ప్రేక్షకుల నాశ్చర్యింప జేయుచున్నారు.
ఒక్కొక్క అంగములోను తాళము, రాగము మార్పబదియుండు రచన రాగతాళమాలిక . దక్షిణ సంగీతములో రామస్వామి దీక్షితుల వారి 108 రాగతాలమాలిక ఒక్కటే యున్నది. ప్రతి భాగములోను సాహిత్యములో తాలము యొక్క యు రాగము యొక్కయు పేరు అతి సుందరముగా కూర్చబదినది. ఇటువంటి రచన రచించుట చాలా కష్టము.
సంగీత రచనలలో రాగమాలికా రచనము పొడుగు రచన.
రామలింగేశ శతకము
రామలింగేశ శతకము ను రచించినవారు శూరన కవి. 
శూరన కవి వంశమువారు ఐదారు తరములనుండి, విజయనగర సంస్థానాదీశులగు పూసపాటి వారిని ఆశ్రయించి యుండిరి. క్రీ.శ. 1706 - 80 కాలంలో పాలించిన ... విజయరామ గజపతి కాలమున -- విజయరామరాజు కాలమునందే కొంత కాలమతని యాజ్ఞచేత రాజ్య పాలన చేసిన సీతా రామరాజు కాలమువాడు. ఈ విషయమును సూరన తనపద్యంలో ఈ విధంగా చెప్పుకున్నాడు.
ఈ శతకమును సూరన చూపిని రచనా పాటవమును బట్టి ఇతడు కవితా శూరుడని చెప్పవచ్చు. సూరన సమకాల లోకవృత్తము, నీతి, ఆనాటి రాజ్యపాలనా విధానము, వారి అధికార వాంఛ, ప్రజలు పడిన ఇబ్బందులు, మొదలగునవి కూలంకషంగా వివరింప బడినవి. ఈ శతకము సులభ గ్రాహ్యమైన శైలిలో నున్నందున సామాన్య ప్రజానీకములో సైతం చాల ప్రచారము గాంచింది. నరసింహ శతక కర్త శేషప్ప కవి ఈ రామలింగేశ శతకాన్ని అనుసరించడమే దీని ప్రాశస్త్యమును తెలియజేస్తున్నది.
సీ. మాన్యంబులీయ సమర్థడొక్కడు లేడు
మాన్యముల్ చెఱుప సామంతులండ
ఱెండిన యూళ్ళగో డెరిగింప దెవ్వడు
పండిన యూళ్ళెన్న ప్రభువు నెల్ల
నితడు పేద యటంచు నెఱిగింప డెవ్వడు
కలవాని సిరి యెంచ గలరు చాల
తనయాలి చీటటిత ప్పెన్నడెవ్వడు-
బెఱకాంత ఱంకెన్న పెద్ద లండ
గీ. టిట్టిదుష్టుల కథికారమిచ్చినట్టి
రాజు ననవలెగాక దుర్నయులరగ
నేమిపని యున్నదిక సత్కవీంద్రులకును 
రామ లింగేశ రామచంద్ర పురవాస.
సీ|| శ్రీమంతు నజ్ఞాప్తి సేయడొకండును
బరుల నేరము బెన్నబరుగులెత్తు
డోతలు న~ఫ్రికిన దోసమొన్న డొకండు
నడవి గొట్టుకుమని యాజ్ఞవెట్టు
నరది గోముంచిన సాటి చెప్ప డొకండు
తుప్ప గంటిన వానిదోస మెన్ను
నమ్మగొల్చిన వాని న్యాయ మొన్నడొకండు
దప్ప గొల్చిన వాని తప్పుజెప్పు
తే.గీ. నిట్టిపెద్దల కథికార మిచ్చినట్టి 
రాజు ననవలె గాక దుర్నయుల ననగ
నేమిపనియున్న యది సత్కవీద్రులకును
రామ లింగేశ రామ చంద్ర పురవాస.
పదము (సంగీతం)
పదము అను పదము భక్తి కీర్తనలకు ఉపయోగింపబడుచున్నది. దాసర పదగళు అని పురందరదాసుల వారి జ్ఞానపాటలకు పేరు రాయలసీమలో సామాన్య జనులు "ఒక పదం పాడమ్మా" అనేది అలవాటు. పదము అనగా భక్తికి సంబంధించిన పాట అని అర్థము. కళగాను, శాస్త్రముగాను జనులకు తెలియక పోయినను, మతమును వ్యాపించుటకై దైవ భక్తిని జనుల హృదయంలో పెంపొందింప జేయుటకై అనేక రకములైన పాటలను మన పూర్వులు రచించిరి. వాటిలో కలుపు తీసేవారు "కలుపు పాటలు", దంపుళ్ల వారికి "దంపుడు పాటలు", జోలపాట, మొదలగునవి ఉన్నాయి. చాల వరకు జానపదములు నాయకా నాయకీ భాఅములతోనే రచించబడినవి కానీ కొంతవరకు యివన్నియు భక్తి పాటలే. శృంగార రసములోనే దేవుని ధ్యానించుట పూర్వము నుండి మన దేశములో ఉంది. పరమాత్ముడు నాయకుడుగను, జీవాత్మను నాయకిగను రచయిత మనస్సులో పెట్టుకొని ఈ రచనల రచించెను. ఆ శాఖకు చెందినదే ఈ "పదము" ఆను రచన. ఇది సంగీత రచనలో ఒకటి, జానపదములతో కాక శాస్త్ర నిబంధనలలో రచింపబడింది.
పల్లవి, అనుపల్లవి, చరణములను అంగములను కలిగి యుండును. ఒక్క చరనమైననూ ఉండవచ్చును. లేదా పెక్కు చరణములను కలిగియూ ఉండవచ్చును. కఠిన సంచారములు గాని ఎక్కువ సంగతులు కాని పకములందుండకూడదు. చాల నెమ్మదిగా పాడదహిన రచన. రాగ భావము ఉట్టిపడు చుండును. సాహిత్యము సామాన్య వాడుక భాషలో రచింపబడి యుండును. చరణములు ఒకే ధాతులో పాడునవిగా నుండును.
సాహిత్యము లోని పదములు ద్వందార్థములు కలవిగా నుండును. కొన్ని పదములు నాయకుడు పాదునవిగానూ, కొన్ని నాయకి పాడునవిగాను, కొన్ని సఖితో నాయకుడో, నాయకీయో పాడినట్లు గాను ఉండును. నాయకానాయకీ భావముతో సాహిత్యము రంజితముగా నుండును.
క్షేత్రజ్ఞుల వారు విజయ రాఘవ నాయకులను తంజావూరు రాజులపై, "విజయ రాఘవ పంచరత్నములు" అను పేర ఐదు పదములను రచించిరి.
కేత్రజ్ఞ, పెద్ద దాసరి, పరిమళరంగ, సారంగపాణి, కస్తూరిరంగ, ఘనం శీనయ్య, శోభనాద్రివారు, ఘటపల్లివారు, జటపల్లివారు, ఇనుకొండవారు, వీరభద్రయ్య, కవి మాతృ భూతయ్య మొదలగువారు.
ఘనం కృష్ణయ్యర్, వైదీశ్వరన్, కోయిల్ సుబ్బరామయ్యర్, కవికుంజర భారతి, మాంబళి, కవిరాయర్.
తిల్లాన
పల్లవి, అనుపల్లవి, చరణములను అంగములు కలిగి మధ్యమ కాలములో పాడదగిన రచన తిల్లాన. సాహిత్యము జతులతోను స్వరముల తోను విరాజిల్లును. చురుకైన రచన ఉద్రేకింపజేయు రచన.
యిది కర్ణాటక సంగీతంలో విశిష్ట రచన. నృత్య నాటికలలో ఈ ప్రక్రియను ఎక్కువగా వాడుతారు. హిందుస్థానీ సంగీతంలో కూడా తరన కూర్పులో తిల్లానను సైద్ధాంతీకరించారు. 
హెచ్.హెచ్. స్వాతి తిరుణాల్, మైసూరు సదాశివరావు, రామనాడు శ్రీనివాసయ్యంగార్, పల్లవి శేషయ్య, పొన్నయ్య పిళ్ళే గార్లు ప్రముఖ తిల్లాన రచయితలు.
జానపదము
జానపదము సంగీత రచనల కంటే చాలా ప్రాచీనము. జానపదమునకు రచయిత లేడు. కాని జానపదమే సంగీత రచనల అభివృద్ధికి పునాది.
దినమంతయు కాయకష్టపడు కర్షకునికి, పొద్దుతురుగుతూనే ఇంటివైపు మరలి సంకటో అంబలో నోట్లో వేసుకొని, తన యింటి ముంగిట మట్టి అరుగుపై జారగిల బడుకొని తనకొచ్చిన కూనిరాగముల పాడును. అదియే మన సంగీతమునకు పునాది రాళ్ళు. పల్లెటూరి పడుచులు తమ ఇండ్ల రోళ్లు యొద్ద, ధాన్యమును దంపునపుడునూ, తమ యిండ్లలో పిండ్లు తిరగలితో విసరుచునూ, తమ భర్తలకు, అన్నదమ్ములకు సహాయపడుచు పైర్లలో కలుపుతీయుచును, నిద్రకై ఏడ్చెడి పాపాయిల జోకొట్టుచునూ పాడెడి పాటలే మన సంగీతమునకు ఆధార షడ్జమములు. ఈ పాటలు చట్ట బద్ధములు కావు. ఎవరెవరికో తోచిన భావములను వారు వాటిని తమ తమ ఇష్టమెట్టులతో ఇమిడ్చిన పాటలివి.
వీటికి కష్టమైన సంచారములు కానీ, సాంగతులు గాని ఉండవు. ఇవి అపూర్వ రాగాలలో రచింపబడి యుండవు. తాళములు సాధారనముగా ఆది, చాపు, రూపకములలో ఉండును. చాపు తాళములు మిశ్రజాతి కావచ్చును. ఖండజాతి కావచ్చును . త్రిశ్రజాతియు కావచ్చును.
జానపదగీతాల యొక్క సాహిత్యము కాలమార్పును, సంఘమార్పును, భావమార్పును, మతమార్పును, బట్టి మారిపోవవచ్చును. కొన్ని పాటలకు ఆది అంత్యాలు కనబడవు. ఉదాహరణానికి లాలిపాట తీసికుందాము. పూర్వము నుండి "నిద్రపో నిద్రపో నీలవర్ణుడా - నిద్ర కన్యకలొచ్చి నిన్ను పూచేరు" అని ఉంది. కొన్ని తరముల తర్వాత దీనిని పొంపొందించె,నిద్రకన్యకలొచ్చి నిన్ను ఊచేరూ,
నాగకన్యకలొచ్చి నాట్యమాడేరు ||హోయీ హోయీ||
నాగకన్యకలొచ్చి నాట్యమాడేరు
దేవకన్యకలొచ్చి నీకు పాడేరు ||ఉళ ఉళ యోయీ||అని రచింపబడెను. ఇట్లు అనేకములు ఉన్నాయి.కనుక వీటికి సంగీత రచన వలె స్థిరమైన సాహిత్యములుండవు. మార్పుదల చెందుతూ పోతాయి.సంగీత శాస్త్రబద్ధములు కాని గీతములన్నియు జానపదములే.జానపదమును రెండు భాగములుగా విభజింపవచ్చును.
జానపదములు వాటి విషయము బట్టి ఈ క్రింది విధముగా విభజింపవచ్చును.
తక్కినవి గ్రామదేవతకు దేవర చేయునపుడు పాడు పాటలు, తక్కినవి గ్రామ క్షేమము కొరకు చేయు ఉత్సవాలలో పాడే పాటలు, వర్షము రాకపోయిన ఊరిలో కొందరు వానదేవునికి ప్రార్థించే పాటలు, మొదలగు ఎన్నో రకములైన పాటలు వేలకు వేలు మన దేశములో ఉన్నాయి.
రేణూ దేశాయ్
రేణూ దేశాయ్ (జ. డిసెంబరు 4, 1981) ఒక తెలుగు నటి, రూపదర్శి మరియు కాస్ట్యూం డిజైనర్ .. ప్రముఖ తెలుగు నటుడు పవన్ కళ్యాణ్ని వివాహం చేసుకుంది.
రేణుదేశాయ్ మహారాష్ట్రలోని పూణెలో స్థిరపడ్డ గుజరాతీ కుటుంబంలో 1981 డిసెంబర్ 4 న జన్మించింది. ఆమె మొదట మోడల్‌గా కెరీర్ ప్రారంభించింది. 2000లో పార్థిబన్ హీరోగా తమిళంలో తెరకెక్కిన జేమ్స్ పాండు చిత్రం ద్వారా ఆమె సినిమా రంగ ప్రవేశం చేశారు. అదే సంవత్సరం పూరి జగన్నాథ్ దర్శకత్వంలో రూపొందిన ‘బద్రి' చిత్రంలో హీరో పవన్ కళ్యాణ్ సరసన నటించారు. ఆ చిత్ర నిర్మాణ సమయంలోనే ఇద్దరి మధ్య సాన్నిహిత్యం పెరిగింది. ప్రేమకు బీజం పడింది. ఆ తరువాత వారి సహజీవనం మొదలైంది. తెలుగు సినిమా పరిశ్రమలో అదో చర్చ కు దారితీసింది. పవన్ తో సహజీవనం మొదలైన తరువాత రేణు దేశాయ్ సినిమాలలో నటించలేదు. మళ్లీ 2003లో పవన్ తోనే ‘జానీ' సినిమాలో నటించింది. 2004లో వీరిద్దరికి పెళ్ళి కాకముందే అబ్బాయి అకీరా నందన్ పుట్టాడు. 2009 లో వీరిద్దరూ పెద్దలు, తమ పిల్లవాడి సమక్షంలో పెళ్ళి చేసుకున్నారు. ఆ తరువాత వారికి కూతురు ఆద్యా పుట్టింది.
వృషాధిప శతకము
వృషాధిప శతకము ను పాల్కురికి సోమనాథుడు రచించాడు. ఇది శివ స్తుతి కలిగిన శైవ సాంప్రదాయక గ్రంధం. దీనికి హృషాదిపా అనే మకుటము కలిగిన పద్యములు కలవు.
తెలుగు శతక వాఙ్మయమున, సంఖ్యా నియమమును, మకుట నియమమును కలిగిన శతకములలో ప్రథమముగా చెప్పదగినది "వృషాధిపశతకము." దీనిరచయిత పాల్లకురికి సోమనాథుడు. ఈతడు తెలుగునాటనేగాక, కర్ణాటకమున కూడ తన రచనల ద్వారా వీర శైవ మతమును ప్రచారము గావించి ఆ మతమును చిరస్థాయి కల్పించిన మహనీయుడు. వీర శైవమునకీతడు -- విజ్ఞానపీఠమని చెప్పవచ్చును. ఇతడు తెలుగున ద్వపద, శతక, గద్య రచలలకు ఆద్యుడైన మహా కవి.
సాహిత్యంలో తెలుగు భాషా పదాల వాడకం శివకవి యుగంలో పెరిగింది. ముఖ్యంగా సోమనాధుడు అచ్చ తెలుగు పదాలను, తెలుగు ఛందస్సును విరివిగా వినియోగించాడు. "రగడ" అనే ఛందోరీతి ఇతనే ప్రారంభించాడు. ఇతడు మొదలుపెట్టిన రగడను "బసవ రగడ" అంటారు. ద్విపద, రగడలే కాకుండా సోమనాధుడు ఇంకా సీసము, త్రిభంగి, తరువోజ, క్రౌంచ పదము, వన మయూరము, చతుర్విధ కందము, త్రిపాస కందము వంటి స్థానిక ఛందోరీతుల ప్రయోగం చేశాడు.
ఘంటసాలపాలెం
ఘంటసాలపాలెం కృష్ణా జిల్లా, ఘంటసాల (కృష్ణా జిల్లా) మండలానికి చెందిన గ్రామము. పిన్ కోడ్ నం. 521 133., య.టీ.డీ.కోడ్ = 08671.
సముద్రమట్టానికి 11 మీ.ఎత్తు
మచిలీపట్నం, రేపల్లె, పెడన, గుడివాడ
చల్లపల్లి, మొవ్వ, పమిడిముక్కల, గూడూరు
కొడాలి, మొవ్వ నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 54 కి.మీ
మండల పరిషత్తు ప్రాథమిక పాఠశాల:- ఈ పాఠశాల, ఈ గ్రామ పంచాయతీ పరిధిలోని వేమూరి గోపాలరావునగర్ లో ఉంది.
ప్రాథమిక ఆరోగ్య కేంద్రం. 
ఈ గ్రామ పంచాయతీ పరిధిలో ఉన్న వేమూరి గోపాలరావునగర్ లో, ఈ భవనాన్ని, ఇటీవల గొర్రెపాటి వెంకట్రాయులు, ఉదయభాస్కరమ్మ విద్యాట్రస్ట్ ఆధ్వర్యంలో, రు. 5 లక్షల వ్యయంతో నిర్మించారు. [7]
ఈ గ్రామ పంచాయతీకి 2013 జూలైలో జరిగిన ఎన్నికలలో శ్రీ వేమూరి సాయి వెంకటరమణ సర్పంచిగా గెలుపొందారు. [2]2014,అక్టోబరు-21న ముఖ్యమంత్రి చంద్రబాబునాయుడు గన్నవరం పర్యటన సందర్భంగా, ఏర్పాటుచేసిన పశుప్రదర్శనలో వీరు పెంచుచున్న బ్లాక్ బెంగాల్ మేకపిల్లను ప్రదర్శించారు. ఆ ప్రదర్శనలో ఈ మేకపిల్లను చూసి ముచ్చటపడిన ఆయనకు, ఈ రైతు 170 ఎకరాల పొలం కౌలుకు చేస్తున్నాడనీ, ఆయన 200 పశువులను పోషించున్నాడనీ, ఇంకా ఆయన దగ్గర మేలురకం మేకలున్నాయనీ అధికారులు వివరించారు. ఈ సంగతి తెలుసుకున్న ఆయన, ఒక రైతుకు ఇవన్నీ ఎలా సాధ్యమైనవని ఆశ్చర్యం వ్యక్తం చేసారు. ఈ సందర్భంగా, శ్రీ ప్రసాదరావు, ఆ మేకపిల్లను ముఖ్యమంత్రికి బహూకరించారు. [6]
[1] ఈనాడు కృష్ణా; 2012,సెప్టెంబరు-11.
[2] ఈనాడు కృష్ణా/అవనిగడ్డ; 2013,ఆగస్టు-1; 2వపేజీ.
[3] ఈనాడు కృష్ణా; 2014,జూన్-4; 3వపేజీ.
[4] ఈనాడు కృష్ణా/అవనిగడ్డ; 2014,జూన్-6; 3వపేజీ.
[5] ఈనాడు కృష్ణా; 2014,జూన్-9; 15వపేజీ.
[6] ఈనాడు కృష్ణా/అవనిగడ్డ; 2014,అక్టోబరు-23; 3వపేజీ.
[7] ఈనాడు అవనిగడ్డ; 2015,జులై-17; 1వపేజీ.
బత్తులవారిపాలెం
బత్తులవారిపాలెం ప్రకాశం జిల్లా లోని అద్దంకి మండలంలోని గ్రామము.
ఈ వూరివారయిన కడియం వంశానికి చెందిన బ్రహ్మయ్య గారి ఇంట్లో 200 ఏళ్ళనాటి 4 తాళపత్ర గ్రంథాలను స్థానిక చరిత్ర పరిశోధకులు సేకరించారు. కడియం వంశస్తులు 13 వ శతాబ్దంలో యాదవ రాజులకు వీటి ద్వారా ఈ క్రింది కాటమరాజు కథలు చెప్పేవారట:-
(1) ధనాదుల కొండ బొంగరాల ఆట కథ (2) శ్రీశైలం నల్లమడ అడవుల్లోని ఆవుల మేపు కథ (3) పోలరాజు కథ (4) కర్రి ఆవుల రాజు కథ [1]
[1] ఈనాడు ప్రకాశం జిల్లా (ప్రధాన సంచిక) మే 6, 2013., పేజీ-5.
యుడికాట్స్
యుడికాట్స్, యుడికోటిడి లేక యుడికోటైలిడన్స్ పుష్పించే మొక్కల యొక్క మోనోఫైలిటిక్ సమూహంలో ఉన్నాయి, వీటిని మునుపటి రచయితలు ట్రికోల్‌పాటిస్ లేదా నాన్-మాగ్నోలిడ్ డికాట్స్ అనేవారు. ఈ వృక్షశాస్త్ర పదాలు పరిణామ వృక్షశాస్త్రజ్ఞుడు జేమ్స్ ఎ. డోయల్ మరియు పాలెయోవృక్షశాస్త్రజ్ఞుడు కరోల్ ఎల్. హోటన్ ద్వారా 1991 లో పరిచయం చేయబడ్డాయి, ముందటి తక్కువ ప్రత్యేకగల డికాట్స్ నుండి ట్రికోల్ పాటి డికాట్స్ యొక్క తదుపరి పరిణామాత్మక వ్యత్యాసాన్ని నొక్కిచెప్పడానికి. షేర్డ్ డిరివేడ్ కారెక్టర్స్ (shared derived characters) యొక్క పదనిర్మాణ అధ్యయనాల్లో tricolpate పుప్పొడి రేణువులతో పుష్పించే మొక్కల మధ్య దగ్గరి సంబంధాలున్నట్టు ప్రారంభంలో భావించబడింది.
సంగీత పద నిఘంటువు
అక్షర క్రమంలో సంగీత పదాల పర్యాయ పదములు
కుమార్ సానూ
కుమార్ సానూ గా ప్రసిద్ధికెక్కిన 'కేదార్ నాథ్ భట్టాచార్జీ' (1990 నుంచి 1995 వరకు) వరుసగా 5 సంవత్సరాలు ఫిలింఫేర్ బహుమతులు గెలుచుకున్న ఒక ప్రముఖ భారతీయ గాయకుడు. ఈయన కలకత్తాలో 1957 సెప్టెంబరు 23 న జన్మించారు. 2009 లో భారత ప్రభుత్వం ఈయనకు పద్మశ్రీ పురస్కారాన్ని అందజేసింది. 
కుమార్ సానూ బెంగాళీ కుళీన బ్రాహ్మణ కుటుంబంలో జన్మించాడు. ఈయన తండ్రి పసుపతి భట్టాచార్య గాత్రసంగీత విద్వాంసుడు మరియు సంగీతకర్త. ఈయన చిన్నప్పటి నుండే సానూకు గాత్రంలో మరియు తబలాలో శిక్షణ ఇచ్చాడు. 
కలకత్తా విశ్వవిద్యాలయం నుండి వాణిజ్యశాస్త్రంలో డిగ్రీ పూర్తిచేసి సానూ 1979లో సంగీత ప్రదర్శనలు ఇవ్వటం ప్రారంభించి అనేక షోలలో మరియు రెస్టారెంట్లలో ప్రదర్శనలిచ్చాడు. ఈయన తన గాత్ర శైలిలో కిషోర్ కుమార్ను అనుకరించే ప్రయత్నం చేసేవాడు. ఆ తర్వాత దశలో, తనదైన ప్రత్యేక శైలిని వృద్ధిచేసుకున్నాడు.
1984 లో పాటలు పాడడం మొదలుపెట్టిన కుమార్ సానూకు "ఆషికీ" హిందీ చిత్రం (1990) ద్వారా మంచి గుర్తింపు వచ్చింది.
శ్రీధరుడు
శ్రీధరుడు (c. 870, భారత దేశము – c. 930 భారత దేశము) భారత దేశానికి చెందిన గణిత శాస్త్రవేత్త. ఆయన 10 వ శతాబ్దంలో హుగ్లీ హిల్లాలో జన్మించారు. ఆయన తండ్రి పేరు "బాలదేవాచార్య". తల్లి పేరు "అచ్చోక" 
ఆయన "త్రిశాతిక" (పాటిగణితసార) మరియు "పాటిగణిత" వంటి శాస్త్రముల గ్రంథకర్తగా పరిచితుడు. ఆయన చేసిన ప్రసిద్ధ రచనలలో "పాటిగణితసార" అనే గ్రంథాన్ని "త్రిశక" అని పేరుపెట్టారు. దీనికి కారణం ఈ గ్రంథం 300 శ్లోకాలతోకూడి యున్నది. ఈ పుస్తకములో "గణన సంఖ్యలు, కొలతలు, సహజ సంఖ్య, గుణకారం, భాగహారం, సున్న, వర్గములు, ఘనములు, భిన్నము లు, త్రివర్గీకృత న్యాయము, వడ్డీల గణన, ఉమ్మడి వ్యాపారం లేదా భాగస్వామ్యం మరియు క్షేత్రగణితం" వంటి అంశాల గూర్చి వివరణలున్నవి.శ్రీధరుడు తొమ్మిది మరియు పది శతాబ్దముల మధ్య జీవించి యున్నట్లుగా ప్రస్తుతం విశ్వసించబడుతోంది. అయినప్పటికీ అతని పుట్తినతేదీ, గణిత పనులు మరియు ఆయన జీవిత విశేషాల గూర్చి ఏడవ శాతాబ్దం నుండి 11 వ శతాబ్దం వరకు యున్నట్లుగా అనేక వివాదములున్నవి. కానీ ఆయన క్రీ.శ 900 నాటి వాడని కచ్చితమైన అంచనా యున్నది. ఎందువల్లననగా ఆయన ప్రతిపాదించిన గణిత భావనల ద్వారా తర్వాత వచ్చిన గణిత శాస్త్రవేత్తలు గుర్తింపు పొందారు. వారి జీవిత చరిత్రలను బట్టి ఈయన కాలం క్రీ.శ.900 అని అంచనా వేయబడింది. కొందరు చరిత్ర కారులు ఆయన జన్మస్థానం బెంగాల్ అనీ మరికొందరు చరిత్రకారులు ఆయన దక్షిణ భారత దేశం వాడని విశ్వసిస్తారు.
శ్రీధరుడు ప్రముఖ గ్రంథాలైన "త్రిశతిక" (పాటిగణితసార) మరియు "పాటిగణిత" ల రచయితగా గుర్తింపు పొందాడు. అయినప్పటికీ యితర రచనలలో "బీజగణితం", "నవసతి", మరియు బ్రాత్పతి వంటివి ఆయనవని చెప్పబడ్డాయి. ఈ రచనల సమాచారం క్రీ.శ 1100 లో భాస్కరాచార్యుడు 2, క్రీ.శ 1150 లో "మక్కిభట్ట" మరియు క్రీ.శ 1493 లో "రాఘవభట్ట" వంటి గణిత శాస్త్రవేత్తల రచనలలో ఉన్నాయి.
కె.ఎస్.శుక్లా శ్రీధరుడు "పతిగణితం"లో formula_3, formula_4, formula_5, formula_6 లకు కనుగొనిన అకరణీయ సాధనలను అధ్యయనం చేశాడు. ఈ సాధనలు హిందూ గణిత శాస్త్రవేత్తలు యిచ్చిన సాధనలకు భిన్నంగా ఉన్నాయని ప్రతిపాదించాడు.
వర్గ సమీకరణములు సాధించుటకు సూత్రాన్ని ప్రతిపాదించిన మొదటి గణిత శాస్త్రవేత్తలలో శ్రీధరుడు ఒకరు. పైన మనం తెలియజేసిన సమీకరణాలు వాటి సాధనల యొక్క అసలు ప్రతులు లేవు. కానీ రెండవ భాస్కరుడు తన గ్రంథంలో పై సమీకరనముల సాధనలను తెలిపి అందులో "శ్రీధరుని నియమం ప్రకారం" అని తెలియజేయడం జరిగింది. రెండవ భాస్కరుడు తెలియజేసిన శ్రీధరుని నియమం:-
సమీకరణమునకు యిరువైపుల తెలిసిన రాశిని గుణించిన అది తెలియని రాశి యొక్క వర్గం యొక్క గుణకానికి నాలుగు రెట్లతో సమానం ; అపుడు యిరువైపుల తెలిసిన రాశిని కలిపిన అది తెలియని రాశి యొక్క గుణక వర్గానికి సమానంగా ఉంటుండి; అపుడు వర్గమూలాన్ని కనుగొనాలి.
వర్గ సమీకరణం formula_7గా మార్చితే,
formula_8 వచ్చును.
formula_10 వచ్చును.
formula_11 వచ్చును.
వర్గమూలం కనుగొనునప్పుడు శ్రీధరుడు రెండు విలువలు తీసుకొనే సూచన చేసినట్లు లేదు.
గులాం అలి
ఉస్తాద్ గులాం అలి (డిసెంబరు 5, 1940) పాకిస్థాన్కు చెందిన ప్రముఖ గజల్ గాయకుడు. ఈయన భారతీయ గాయకుడు "బడే గులాం అలిఖాన్" (గులాం అలి శిష్యుడు) గానీ లేదా చోటే గులాం అలి (ఖ్యాల్ బచోన్ ఘరానా లోని పాకిస్థానీ గాయకుడు) గానీ కాదు.
ఈ కాలంలో ప్రముఖ గజల్ గాయకులలో ఈయన ఒకరు. ఆయన గజల్ తో హిందూస్థానీ క్లాసికల్ సంగీతమును కలిపి పాడే శైలిలో మార్పులు ఒకే విధంగా ఉంటాయని గుర్తించారు. ఆయన పాకిస్థాన్, భారత దేశం, బంగ్లాదేశ్ మరియు యు.ఎస్.ఎ దక్షిణ ప్రాంతం, యునైటెడ్ కింగ్‌డం మరియు మధ్య తూర్పు దేశాలలో ప్రసిద్ధ గాయకుడు. 1982 లో నికాహ్ చిత్రానికి గానూ ఇతను ఆలపించిన చుప్కే చుప్కే రాత్ దిన్ అనే గజల్ సంగీతప్రియుల హృదయాలను దోచుకున్నది.
2015 నవంబరు డిసెంబరు నెలలో ఇతడు భారతదేశంలో సంగీత ప్రదర్శనలు చేయవలసి ఉంది. కానీ ఇతని పర్యటను మనదేశంలోని కొన్ని రాజకీయ పార్టీలు వ్యతిరేకించడం ఇతడిని బాధించింది. భవిష్యత్తులో భారత్ లో ఎలాంటి సంగీత కచేరి కార్యక్రమాలను నిర్వహించబోనని ఇతడు స్పష్టం చేశాడు. భారత రాజకీయాలు తనను తీవ్రంగా బాధించాయని చెప్పాడు. ఇరు దేశాల మధ్య ఉన్న సమస్యలు పరిష్కారం అయ్యేవరకు తాను ఇక కచేరి కార్యక్రమాలను భారత్ లో ఎట్టి పరిస్థితుల్లో నిర్వహించనని చెప్పాడు. 2015లో ఆయన లక్నో, ఢిల్లీలో నవంబరు 25న ఒకటి, డిసెంబరు 3న మరొకటి సంగీత కచేరి నిర్వహించాల్సి ఉంది. అయితే, వాటిని ఇప్పటికే రద్దు చేసుకున్నట్లు తెలిపాడు.తాను నిర్వహించే కార్యక్రమాలను అడ్డుకోవడం ద్వారా భారత్ లో కొన్ని పార్టీలు లబ్ధిపొందాలని ప్రయత్నించే తీరు తనను ఇబ్బంది పెట్టిందని అందుకే తాను ఈ నిర్ణయానికి వచ్చానని చెప్పాడు.
పీతాని సత్యనారాయణ
పీతాని సత్యనారాయణ ప్రముఖ కాంగ్రెస్ నేత. 9 డిసెంబరు [[1952 లో జన్మించిన సత్యనారాయణ స్వగ్రామం [[పాలకొల్లు]] మండలం [[కొమ్ము చిక్కాల]] గ్రామం. ప్రధానంగా లేసు వ్యాపారిగా ప్రసిద్ధి చెందిన సత్యనారాయణ తరువాత [[పెనుగొండ]] నియోజకవర్గం నుండి శాసనసభకు ఎన్నికైనారు.
పీతాని తండ్రి వెంకన్న [[కొమ్ముచిక్కాల]] గ్రామంలో ప్రముఖుడు. లేసు వ్యాపారాన్ని ఈ ప్రాంతానికి పరిచయం చేసిన వాడు వెంకన్న. సత్యనారాయణ ప్రాథమిక విద్య కొమ్ముచిక్కాల [[హైస్కూలు]]లోనూ, ఉన్నతవిద్య [[పెనుగొండ]] లోనూ గడిచింది.
[[వర్గం:ఆంధ్ర ప్రదేశ్ శాసనసభ సభ్యులు]]
[[వర్గం:పశ్చిమ గోదావరి జిల్లా ప్రముఖులు]]
[[వర్గం:పార్టీలు ఫిరాయించిన రాజకీయ నాయకులు]]
[[వర్గం:ఆంధ్ర ప్రదేశ్ మంత్రులు]]
బెల్లంకొండ సుబ్బారావు
బెల్లంకొండ సుబ్బారావు (1902 - నవంబర్ 21, 1952) ప్రముఖ రంగస్థల నటుడు మరియు న్యాయవాది.
ఈయన 1902లో కారంపూడిలో జన్మించారు. కాని పెరిగింది మాత్రం నరసరావుపేటలోనే.
ఈయన మొదటి వేషం గయోపాఖ్యానంలో శ్రీకృష్ణుడు. పాండవోద్యోగ విజయాలులో శ్రీకృష్ణ పాత్రధారణలో ఈయన నటన తారాస్థాయినందుకుంది. చక్కగా పద్యం విడమరిచి పాడడం, నాభి దగ్గరనుండి నాదాన్ని తీసుకురావడం, పద్యంలోని ముఖ్య పాదాన్ని తిరిగి తిరిగి చదవడం ఈయన ప్రత్యేకత.
కృష్ణుడు వేషంమీద మీసాలు పెట్టుకున్నది ఈయనొక్కడే.అందుకనే ఈయనను మీసాల కృష్ణుడు అనేవారు. శ్రీకృష్ణుని పాత్రకు మీసాలు పెట్టవచ్చ పెట్టకూడదా అనే సమస్యపై అంధ్రదేశంలో తర్జన భర్జనలకు గురికావడానికి ఈయన మీసాలే కారణం. కృష్ణపాత్ర ఈయనకు అంకితమైపోయింది.
శ్రీకృష్ణుడు, రాజరాజు, నలబాహుకులు, హరిశ్చంద్రుడు, విజయరామరాజు, పఠాన్ రుస్తుం వంటి పాత్రలు.
ఈయన 1952, నవంబర్ 21న పరమపదించారు.
నిడుముక్కల సుబ్బారావు
నిడుముక్కల సుబ్బారావు (మార్చి 10, 1896 - ఏప్రిల్ 17,1968) ప్రముఖ రంగస్థల నటుడు, మైలవరం బాబభారతి నాటక సమాజంలో ప్రధాన పురుష పాత్రధారి.
ఈయన 1896 మార్చి 10వ తేదీన విజయవాడలో జన్మించారు.
మొట్టమొదట బందరు ‘చిత్రకళాభివర్దిని’ సామాజంలో బాలవేషాలలో నటించి తరువాత మైలవరం కంపెనీలో చేరి అఖండ ఖ్యాతి గడించారు.
శ్రీకృష్ణుడు, గయోపాఖ్యానంలో అర్జునుడు, శిశుపాలుడు, అశ్వనీదేవత (సుకన్య), భీష్మ, బబ్బిలి రంగారావు, జలంధరుడు, బిల్వమంగళుడు, ఖడ్గ నారాయణుడు, మన్మధుడు (అనసూయ), శ్రీరాముడు, భరతుడు, నారదుడు, గిరిరాజు (చండిక), క్రూరసేనుడు మొదలైనవి.చివరి దశలో లారీ నడిపిస్తూ 1968, ఏప్రిల్ 17న మరణించారు.
నారాయణ పండితుడు
నారాయణ పండితుడు () (1340–1400) ఒక ప్రముఖ భారతీయ గణిత శాస్త్రవేత్త. యీయన సంస్కృత భాషలో గణిత భావనలను రెండవ భాస్కరాచార్యుని తరువాతి కాలములో వ్రాశాడు ఆయన "గణిత కౌముది" అనే గ్రంధమును 1356 సంవత్సరంలో గణిత ప్రక్రియలతో వ్రాశాడు. ఆయన రచనలు గణిత శాస్త్రం అభివృద్ధికి ఎంతో తోడ్పడ్డాయని చెప్పవచ్చు.
నృసింహ పుత్రుడగు నారాగణ పండితుడు అంకగణీతమునకు, జ్యామితికి అంకితము చేయబడిన తన గణిత కౌముదిని వ్రాసెను. ఇతడే "నా బీజ గణితము" అని అందు పేర్కొన్నాడు. గణిత కౌముదిని శోధించిన పద్మాకర ద్వివేది ఆ గ్రంథం యొక్క ఉపోద్ఘాతమునందు నారాయణ బీజం అను పేరిట బీజగణితమును విమర్శించు ఖండమొకటి, వారణాసి ప్రిన్స్ ఆఫ్ వేల్స్ సరస్వతీ భవన్ కోశ భాండాగారము నందు కలదని చెప్పెను. అంతకన్న మించి దాని విషయమై మనకు తెలియదు. కొందరు దాని విస్తృత లక్షణమును పురస్కరించుకొని కాబోలు గణిత కౌముదిని లీలావతీ వ్యాఖ్యానమని చెప్పుట కద్దు. అది భ్రాంతి మూలకం. క్రమరహితముగ, గణిత కౌముది యందు కూర్చబడిన విషయములలో అత్యంత ప్రధానములయినవి పూర్ణాంక, భిన్నాంకములకు సంబంధించిన మూలపరికర్మాష్టకము, వర్ణములకు, వర్ణమూలాంకములకు అన్వయించి భిన్నాంకములను గురించిన కఠిన సమస్యలు(సంకీర్ణ ప్రజాతయః), వర్గమునకు సంబంధించిన విచిత్ర సమస్యలు, వ్యప్తవిధి(ఇన్వర్షన్), త్రైరాశికం, మిశర్మ వ్యవహారం, వృద్ధి, ధనం(వడ్డీ), కాలం-దూరం, కాలం-పని, వీటిని గూర్చి సమస్యలు, శ్రేఢి వ్యవహారం, స్థూల వ్యవహార విధి, ఋజు రేఖాచిత్రముల యొక్క కర్ణములుల్, ఎత్తుల, పరివ్యాసములు లెక్కలు, వృత్తముల చాపములు, జ్యాలు, అంకశ్రేఢుల జ్యామితీనిరూపణ, పూర్ణాంక నిలువు చిత్రములు, జ్యామితి యందు మిక్కి కఠినమయిన(పైశాచిక) సమస్యలు, త్రవ్వటాములు(ఖాతాఅ వ్యవహారాలు), వర్గ ప్రకృతి, బాధదాన విధానం, అనగా ఒక దత్త సంఖ్యను నిశ్శేషంగా భాగింపగల సంఖ్యలను కనుగొనడం, భిన్నాంక క్షేత్రమందలి ఇతర సమస్యలు అంక పాశములు, భద్రగణితం.
నారాయణ పండితుడు రచించిన అంకగణిత శాస్త్రమును "గణిత కౌముది", బీజగణిత శాస్త్రమును "బీజగణిత వతంశ" అని అంటారు.కొందరు దాని విస్తృత లక్షణమును పురస్కరించుకొని కాబోలు గణిత కౌముదిని లీలావతీ వ్యాఖ్యానము "కర్మప్రదీపిక" చెప్పుట కద్దు . కర్మదీపిక గ్రంథంలో సంఖ్యల వర్గములు కనుగొను వివిధ పద్ధతులు ఉన్నాయి. ఈ గ్రంథంలో బీజగణితం మరియు మాజిక్ చతురస్వాలు వంటివి ఉన్నాయి.⌊⌊⌊M15⌋⌋⌋⌋ .
నారాయణ పండితును ముఖ్యమైన వని వల్ల గణిత శాస్త్రం వృద్ధి చెందింది. ఆయన కొన్ని సంఖ్యలకు వర్గమూలాలను సుమారు విలువలను కనుగొనే విధానాలను, రెండవ తరగని సమీకరణములైన "nq" + 1 = "p"(పెల్స్ సమీకరణం) ను కనుగొనుట, ఉన్నత తరగతి సమీకరణాల సాధనలు, సున్న తో గణి త ప్రక్రియలు, జ్యామితీనియమాలు మరియు విచిత్ర చతురస్రాలు గూర్చి ఆయనచే తెలియ జేయబడ్డాయి. ఆయన కనుగొన్న కలన గణితము యొక్క భావనలను మనం రెండవ భాస్కరాచార్యుని రచనలలో చూడవచ్చు. దీనిని బట్టి కలన గణిత భావనలు నారాయణ పండితుని కృషిని తెలియజేసే సాక్ష్యంగా చెప్పవచ్చు. నారాయణ పండితుడు చక్రీయ చతుర్భుజాల గూర్చి కూడా తన రచనలలో వివరించాడు..
ప్రోలయ వేమారెడ్డి
రెడ్డి రాజవంశం యొక్క మొదటి రాజు ప్రోలయ వేమారెడ్డి. వేమారెడ్డి 1325-1353 మధ్యకాలంలో రాజ్య పాలన చేశాడు. వీరి రాజధాని మొదట అద్దంకి. తరువాత కొండవీడు. కాకతీయ సామ్రాజ్యం 1323లో పతనమయ్యింది. అప్పుడు, అనగా 1324-25 కాలంలో, కాకతీయ సేనానులలో ఒకడైన ప్రోలయవేమారెడ్డి స్వతంత్రంగా కందుకూరు మొదలు గోదావరీ తీరంవరకు తన రాజ్యాన్ని అద్దంకి రాజధానిగా స్థాపించాడు. కొండపల్లి కోటను కొండవీటి రెడ్డి రాజ్య స్థాపకుడైన ప్రోలయ వేమారెడ్డి 14 వ శతాబ్దంలో నిర్మించినట్లు భావిస్తున్నారు. దీనిలో మూడంతస్తుల రాతి బురుజు ఉంది. తీరాంధ్రప్రజలను తురుష్కదండయాత్రల నుండి కాపాడిన వారిలో వేమారెడ్డి, అతని సోదరుడు మల్లారెడ్డి ముఖ్యులు.
వేమారెడ్డి రైతులు మరియు పశువుల కాపరులతో ఒక పెద్ద సైన్యాన్ని సమకూర్చుకున్నాడు మరియు గెరిల్లా యుద్ధం అనుసరించారు. ముస్లిం సైన్యం దాడి చేసినప్పుడు వారి నీటి సరఫరా మార్గాలను మురుగునీటితో కలుషితమయ్యేలా చేయమని వేమారెడ్డి అన్నారు. ద్వారసముద్ర యొక్క వీర బల్లల III (హొయసల సామ్రాజ్యం యొక్క చివరి గొప్ప రాజు) వేమారెడ్డి మరియు కాపయ నాయకుల యొక్క కూటమి సహాయం పొందెను. తుగ్లక్ సైన్యం యొక్క జనరల్ ను వేమారెడ్డి వెంబడించాడు, మాలిక్ మక్బల్ వరంగల్ కోటకు చేరెను మరియు అప్పుడు కాపయ నాయకుడు దండెత్తి మరియు చేజిక్కించుకున్నారు.
ప్రోలయ అతని ఆస్థాన కవియే ఎఱ్ఱాప్రగడ. ఎఱ్ఱాప్రగడ 14వ శతాబ్దములో రెడ్డి వంశమును స్థాపించిన ప్రోలయ వేమారెడ్డి ఆస్థానములో ఆస్థాన కవిగా ఉండేవాడు. ఆ రాజు ఆస్థానంలోనే తన సాహితీజీవితాన్ని కొనసాగించాడు. ప్రోలయవేమారెడ్డి ఆస్థానంలో చేరడానికి ముందు ఎర్రన చేసిన రచనలగురించి ఏ విధమైన వివరాలూ లేవు. ఎర్రన రచనలన్నీ వేమారెడ్డి ఆస్థానంలో ఉండగానే సాగాయి. ప్రోలయవేమారెడ్డి ఆస్థానకవిగా ఉన్న ఎర్రాప్రగడ ఆంధ్రమహాభారతాన్ని ఇక్కడే పూర్తిచేశాడు.
1353లో ప్రోలయ వేమారెడ్డి మరణించాడు.
రెడ్డి రాజులు
నాటక పరిషత్తు
ఆంధ్ర నాటక కళా పరిషత్తుతో పాటుగా రాష్ట్రంలో ఇంకా కొన్ని నాటక పరిషత్తులు ఏర్పాటై, నాటికలు, నాటకాల పోటీలను నిర్వహిస్తూ, సమాజాల మధ్యన స్పర్ధకూ తద్వారా నాటకరంగ అభ్యున్నతికి పాటుపడుతున్నాయి. ఈ పరిషత్తులు మరియు పోటీల కారణంగా ఎన్నో ఔత్సాహిక సమాజాలు కొత్త కొత్త నాటకాలు ప్రతియేటా తయారు చేస్తున్నాయి. ఒకనాడు వందల సంఖ్యలో ఉన్న పరిషత్తులు క్రమేణా పదుల సంఖ్యకు తగ్గిపోయాయి. ప్రస్తుతం పోటీలను నిర్వహిస్తున్న పరిషత్తులలో కొన్ని.
దూరం
వేరు వేరుగా ఉన్న వస్తువుల మధ్య ఒకదాని నుండి మరొక దానికి ఉన్న దూరాన్ని సంఖ్యలలో వివరించడానికి ఉపయోగించే పదాన్ని దూరం అంటారు. దూరాన్ని ఆంగ్లంలో డిస్టెన్స్ లేక ఫ్యార్‌నెస్ అంటారు. భౌతిక శాస్త్రంలో లేదా రోజువారీ చర్చలలో భౌతిక పొడవు, లేదా ఇతర కొలమానాలను ఆధారంగా చేసుకొని అంచనాగా దూరమును చూచిస్తారు (ఉదాహరణకు రెండు కౌంటీల మీద). గణితంలో, దూరం ఫంక్షన్ (distance function) లేదా కొలమానంనకు భౌతిక దూరం యొక్క భావన సాధారణీకరణమైనది. కొలమానం ఒక ఫంక్షన్ అది నిర్దిష్ట నియమాల ప్రకారం ప్రవర్తిస్తుంది, మరియు మరొక దానికి చాలా దూరం లేక చాలా దగ్గర అని జాగాకు సంబంధించిన అంశాలను వివరించే కచ్చితమైన మార్గం. చాలా సందర్భాలలో, దూరం అనేది A to B నుండి B మరియు A మధ్య దూరంతో పరస్పర మార్పిడిగా ఉంటుంది.
వైశ్లేషిక క్షేత్ర గణితంలో xy-తలం (xy-plane) యొక్క రెండు బిందువుల మధ్య దూరాన్ని దూరం సూత్రం ఉపయోగించి కనుగొనవచ్చు. ("x", "y") మరియు ("x", "y") ల చేత మధ్య దూరం ఇవ్వబడింది:
అదేవిధంగా, ("x", "y", "z") మరియు ("x", "y", "z") లకు మూడు స్థానాలలో ఇచ్చిన పాయింట్లు, వాటి మధ్య దూరం:
ఇండియన్ రోప్ ట్రిక్
ఒక మైదానంలో గారడి ప్రదర్శనం జరుగుతూ ఉంది. ప్రదర్శనలిస్తున్న సోదరులిద్దరిలో ఒకడు అందరిముందూ నిలబడి ఒక పొడుగైన రోప్ అంటే త్రాడును పరీక్ష కోసం ప్రేక్షకుల కిచ్చి, తరువాత దానిని గాలిలోకి వైకి విసిరాడు. అంతే మరుక్షణం ఆ త్రాడు ఒక కర్రలాగ దృఢంగా నిలబడి పోయింది. అప్పుడు అతని సోదరుడు, ఆ కర్ర లాంటి త్రాడును ఆధారంగా చేసుకుని పైకి పాకుకుంటూ వెళ్ళి అందరూ చూస్తూవుండగా అంతర్ధాన మయ్యాడు. ఈ ప్రదర్శన చూస్తున్న ప్రేక్షకులకు అది కలా నిజమా అన్నంత సందేహం కలిగింది. ఇంతలో త్రాడు క్రింద పడింది. మొదటి సోదరుడు, నా తమ్ముడేడీ? నాతమ్ముడేడీ అంటూ గట్టిగా అరవటం మొదలు పెడ్తాడు. రెండు నిముషాల అనంతరం రెండవ సోదరుడు దూరం నుంచి పరుగెత్తుకుంటూ వచ్చి ప్రేక్షకులందర్నీ ఆశ్చర్యంలో ముంచాడు.
ఇది కల్పించిన సంఘటన కానే కాదనీ, బి.వి.పట్టాభిరాం తెలియచేస్తున్నాడు. కృష్ణానదీ ప్రాంతంలో నివసించే విప్రవినోదులు - బ్రిటిష్ వారు పరిపాలన సాగిస్తున్న కాలంలో ప్రదర్శించిన ఒక అద్భుత కార్యం ఇది. ఆ కాలంలో ఈ ఫీట్ ను వారు మాత్రమే దేశం నలుమూలలా ప్రదర్శించేవారు. ఆ కాలంలో మన దేశానికి విచ్చేసిన విదేశీయులెందరో ఈ అద్భుతమైన ఇండియన్ రోప్ ట్రిక్ ను ఎంతగానో ప్రశంసించారు. విదేశాలలోని వార్తాపత్రికలు దీనికి బహుళ ప్రచారం ఇచ్చాయి.
భారతీయ ఇంద్రజాల విద్యలో ఒకప్పుడు ప్రాముఖ్యం వహించిన రోప్ ట్రిక్ గురించి ఒక వ్వాఖ్యానం చేస్తూ ప్రముఖ లండన్ ఇంద్రజాలికుడు పాల్ డేనియల్ ఈ ఇండియన్ రోప్ ట్రిక్ ను ఏ భారతీయ ఇంద్ర జాలికుడూ ఇప్పుడు ప్రదర్శించడం లేదనీ ఆ కళ అంతరించిందని, తను వ్రాసిన మేన్ విత్ అండ్ మ్యాజిక్ పుస్తకంలో ప్రకటించాడు. ఇటీవల కాలంలో ఇండియా వారు తమ అద్భుతమైన ఆ కళను ప్రదర్శించ లేక పోవడానికి కారణం కూడా పాల్ ఆ పుస్తకంలో పేర్కొన్నాడు.
ఈ ఇండియన్ రోఫ్ ట్రిక్ ఒక పెద్ద ఆరుబయలు రంగస్థలంలో ప్రదర్శిస్తారని, అప్పుడు చెట్లతో నిండియున్న ఆ ప్రదర్శనలో ఇంద్రజాలికుడు ప్రదర్శనకు ముందు రోజు రాత్రి రెండు చెట్లకు ఒక దృఢమైన త్రాడును బిగించి ఉంచుతాడని, ప్రదర్శన సమయంలో తన చేతిలో వున్న త్రాడును పట్టుకునే విధంగా విసురుతాడు. అప్పుడు ఆ త్రాడు నిలబడి ఉన్నట్లుగా ఉన్న తరువాత తన తోటి ఇంద్ర జాలికుని దానిపైకి ఎక్కి వెళ్ళమంటాడు. అప్పుడు ఆ రెండవ అతను ఎక్కి వెళ్ళి మాయమై పోతాడు. నిజానికి అతను మాయమై పోవటం జరగదు. చెట్ల గుబురుల్లో నుంచి క్రిందికి దిగి వస్తాడు. ఇదే ఆ ట్రిక్.
రానురాను ఈ ప్రాచీన కళ క్షీణించి పోయింది. ఆదరణ లేక పోవటం వల్ల వంశ పారంపర్యంగా వస్తున్న ఈ వృత్తిని అభ్యసించడానికి వారి సంతతి ఇష్టపడక పోవటం వలన ఈ కళ దాదాపు అంతరించి పోయింది.
పందొమ్మిదవ శతాబ్దాంతానికి మన దేశంలో రోప్ ట్రిక్ చేసేవారు లేకుండా పోయారు.
కాశేపల్లి
కాశేపల్లి అనంతపురం జిల్లా పెద్దవడుగూరు మండలానికి చెందిన గ్రామము..
అనంతపురం జిల్లా పెద్దవడుగూరు మండ లం కాశేపల్లి అతి చిన్న గ్రామమైనా గణనీ యమై అభివృద్ధి సాధించింది. వ్యవసా యమే జీవనాధారంగా గ్రామ రైతులు ముందుకు సాగు తున్నారు. 1275 మంది జనాభా వున్న కాశేపల్లి 1959లో పంచాయతీగా ఆవిర్భవించింది. దాదాపు 950 మంది ఓటర్లు వున్న ఈ గ్రామంలో అపారమైన దేశభక్తి కనబడు తోంది. అన్న దాతల బిడ్డలు దేశం కోసం సరిహద్దుల్లో పహరా కాస్తున్నారు. జిల్లాలో ఒక్క కాశేపల్లి గ్రామం నుంచే 16 మంది సైనికులుగా ఎంపికయ్యారు. కొడుకులు దేశానికి సేవచేస్తూ సరిహద్దుల్లో ఉం టే, ఇక్కడ వారి తల్లిదండ్రులు వ్యవసాయంలో అభివృద్ధి సాధిస్తున్నారు. పారిశుద్ధ్యం, విద్యా రం గాల్లో గ్రామాన్ని ప్రగతిపథంలో నడిపిస్తున్నారు.
కాశేపల్లి గ్రా మం నుంచి 16 మంది సైని కులుగా ఎంపిక కావడం కాశేపల్లి గ్రామస్తులకు ఉన్న దేశభక్తిని చాటుతోంది. గ్రామం నుంచి వెన్నపూ లసల ముత్యాలరెడ్డి, శ్రీరామిరెడ్డి, నారాయణ రెడ్డి, ఓబిరెడ్డి, గోపాల్‌ రెడ్డి, నారాయణరెడ్డి, శివ శంకర్‌రెడ్డి, హర్ష వర్ధన్‌రెడ్డి, శివారెడ్డి, వేణుగోపా ల్‌ రెడ్డి, రామ కృష్ణారెడ్డి, మధుసూదన్‌ రెడ్డి, నిరంజన్‌రెడ్డి, నాగేశ్వరరెడ్డి, సుధాకర్‌రెడ్డి, ఎం. రామ కృష్ణా రెడ్డి తదితరులు జమ్ముకాశ్మీర్‌, పం జాబ్‌, రాజస్థాన్‌ తదితర ప్రాంతాలలో సైనికులుగా విధులు నిర్వహిస్తున్నారు. 
ఈ రచ్చకట్టపై కూర్చొని మాట్లాడుకుంటుంటే కాశేపల్లి రైతులకు కాలం కర్పూరంలా కరిగి పో తుంది. దేశ రాజకీయాలు సైతం ఈ రచ్చకట్టపై రసవత్తరంగా చర్చకు వస్తాయి. పంటలకు, ప శువులకు సంబంధించిన గ్రామ విషయాలన్నిం టినీ ఇక్కడ రైతులు చర్చించుకుంటా రు. కట్టపై వున్న చింతచెట్టు వేసవిలో చల్లదనాన్ని ఇవ్వడంలో ఏసీలకు ఏమా త్రం తీసిపోదంటారు గ్రామ ప్రజలు.
తిరుణాళ్ళు ప్రారంభమయ్యాయంటే గ్రామం లోని ప్రతి ఇల్లూ బంధువుల తో, కూతుళ్ళు, అళ్లుళ్లతో కళకళలాడు తుంటుంది. గ్రామం సమీపంలో వారం రోజులపాటు జరిగే ఈ తిరుణాలలో చుట్టు పక్కల గ్రామాల ఎద్దులతో రథాన్ని లాగించడం ప్రత్యేక ఆకర్షణ. ఇక్కడ వెలసిన సుంకుల మ్మ, ముత్యాలయ్య దేవతలను మహిమాన్వితులుగా భావించి కాశేపల్లి రైతులు తమ పిల్లలకు ఆ దేవుళ్ళ పేర్లు పెట్టుకుంటారు.
నాగేశ్వర నాగరత్నం
నాగేశ్వర నాగరత్నం సుప్రసిద్ధ వైద్యుడు.
ఇతడు శ్రీలంక లో 50 ఏళ్ళు వైద్యసేవ చేశారు. సీనియర్ కన్సల్టెంటుగా పేరుపొందిన తర్వాత ఆస్ట్రేలియా వెళ్ళారు. అక్కడి బ్లాక్ టౌన్ ఆసుపత్రిలో వృద్ధులకు సంబంధించిన సేవా కార్యక్రమాలలో 18 సంవత్సరాలు పనిచేశారు. తర్వాత డ్రూట్ ఆసుపత్రిలో వృద్ధులకు సేవచేశారు. సిడ్నీ విద్యార్థులకి వైద్యవిద్య నేర్పినందుకు, వృద్ధులకు విశిష్టాంగా సేవచేసినందుకు ఉత్తమ వైద్యునిగా పతకం లభించింది.
పరమేశ్వరుడు (గణిత శాస్త్రవేత్త)
వాటసెరి పరమేశ్వర నంబూద్రి (Malayalam: വടശ്ശേരി പരമേശ്വരന്‍ (ca.1380–1460) భారతదేశంలో ప్రముఖ గణిత శాస్త్రవేత్త మాధవుని చే స్థాపించబడిన కేరళ పాఠశాలలో గణిత మరియు ఖగోళ శాస్త్రవేత్త. అతను ఒక జ్యోతిష్కుడు కూడా. మధ్యయుగ భారతదేశంలో పరిశీలనాత్మక ఖగోళ శాస్త్రానికి కారణమైన శాస్త్రవేత్త. అయన తనను తాను గ్రహణం పరిశీలనలు చేసి ధృవీకరించి కచ్చితమైన పద్ధతులను ఉపయోగంలోనికి చెచ్చాడు. బ్తన గ్రహణం పరిశీలనలు ఆధారంగా,పరమేశ్వరుడు ఆర్యభట్ట యొక్క కాలం నుండి ఉపయోగంలో ఉన్న ఖగోళ పారామితులకు అనేక సవరణలు ప్రతిపాదించారు. ఈ గణన పథకం అనేక సవరించిన పరామితుల ఆధారంగా తయారు చేయబడింది. దీనిని దృగ్గణిత వ్యవస్థ అని పిలుస్తారు. పరమేశ్వరుడు కూడా ఖగోళానికి సంబంధించిన విషయాలపై ఒక ఫలవంతమైన రచయిత. కనీసం 25 పుస్తకాలు పరమేశ్వరుడు వ్రాసినట్లు గుర్తించబడింది.
పరమేశ్వరుడు హిందూమతంలో ఋగ్వేదం లోని అశ్వాలయాన సూత్రాలను అనుసరించిన భృగు గోత్రమునకు సంబంధించినవాడు. ఆయన కుటుంబం (ఇల్లం) యొక్క పేరు వటస్సేరి (దీనిని వటశ్రేణి గాపిలుస్తారు). ఈ కుటుంబం కేరళ రాష్ట్రంలోని తిరూర్ కు చెందిన అశ్వత్థ గ్రామమునకు చెందినది. అలతియూర్ అనే ప్రాంతం కేరళ లోని "నీల" నది యొక్క ఉత్తర ఒడ్డున ఉంది. ఈయన కేరళ లోని జ్యోతిషశాస్త్ర సంప్రదాయాలలో విశిష్ట వ్యక్తి "గోవింద భట్టాత్రి" (1237–1295 CE) యొక్క శిష్యుని యొక్క మనవడు. పరమేశ్వరుడు రుద్ర మరియు నారాయణ వంటి ఉపాధ్యాయుల వద్ద చదివాడు. ఈయన కేరళ పాఠశాల స్థాపకుడు అయిన సంగమగ్రామ మాధవ (c. 1350 – c. 1425) వద్ద కూడా చదివాడు.కేరళ పాఠశాల లోని "దామోదర" అనే ప్రముఖ సభ్యుడు కూడా ఆయన కుమారుడు అంరియు శిష్యుడు. పరమేశ్వరుడు నీలకంఠ సోమయాజి యొక్క గురువు.
మొదటి భాస్కరుడు మరియు ఆర్యభట్టు యొక్క అనేక గణిత మరియు ఖగోళ పనులు గురించి పరమేశ్వరుడు వ్యాఖ్యానించి రాశాడు.అతను ఒక 55 సంవత్సరాల కాలంలోగల గ్రహణం పరిశీలనలు చేశారు. ఈ పరిశీలనలను గ్రహాల సిద్ధాంత పరంగా గణన స్థానాలలో పోల్చడానికి ప్రయత్నించాడు. అతను తన పరిశీలనలు ఆధారంగా గ్రహ పారామితులు సవరించారు.
పరమేశ్వరుడు ఆయన రచించిన సైన్ ప్రమేయం యొక్క విలోమ అంతర్వేశనం నకు "మీన్ వాల్యూ టైప్ సమీకరణం" ముఖ్యమైనది. చక్రీయ చతుర్భుజంలో గల వృత్తం యొక్క వ్యాసార్థాన్ని గణించిన మొట్టమొదటి శాస్త్రవేత్త. దీనియొక్క వివరణలు 350 సంవత్సరాల తర్వాత వెలువడినవి. చక్రీయ చతుర్భుజం యొక్క భుజములు "a, b, c," and "d", మరియు వ్యాసార్థం "R" అయిన వ్యాసార్థమునకు సూత్రం
The following works of Parameshvara are well-known. A complete list of all manuscripts attributed to Parameshvara is available in Pingree.
మణివణ్ణణ్ (నటుడు)
మణివణ్ణణ్ ప్రముఖ తమిళ సినీనటుడు మరియు దర్శకుడు. దాదాపుగా 400 సినిమాల్లో నటించారు. ఇతను నటనాపరంగా ఎంతో నైపుణ్యాన్ని సంపాదించారు. సాధారణంగా తండ్రి పాత్రలలో కనిపిస్తారు.
పారుపల్లి సుబ్బారావు
పారుపల్లి సుబ్బారావు ప్రముఖ నాటక, సినీ రంగ కళాకారుడు. స్త్రీ పాత్రలకు ప్రసిద్ధి పొందిన వాడు. సంగీత విద్యాంసుడు కూడా. కృష్ణా జిల్లా శ్రీకాకుళం లో 1897లో జన్మించారు.
1908లో మొట్టమొదట బందరు బాలభారతి సంఘం రసపుత్ర విజయం నాటకంలో విమల పాత్రలో నటించాడు. స్ఫురద్రూపం, చక్కని గాత్ర మాధుర్యం కలిగిన వ్యక్తి. తమ అన్న పారుపల్లి రామకృష్ణయ్య పంతులు (డా. మంగళంపల్లి బాలమురళీ కృష్ణ గురువు) సంగీతాన్ని నేర్చుకొని, మైలవరం కంపెనీలో నాటి ప్రసిద్ధ సంగీత దర్శకుడు (పరబ్రహ్మ పరమేశ్వర -ప్రార్థనా గీతానికి సంగీతాన్ని సమకూర్చిన వారు) పాపట్ల కాంతయ్య వద్ద మరాఠీ, పార్సీ సంప్రదాయ రీతుల్ని అభ్యసించాడు. ఆ తరువాత మద్రాస్ సుగుణ విలాస సభలోలోను, విజయవాడ మైలవరం కంపెనీలోనూ, ఏలూరు మోతే వారి కంపెనీలోనూ నటించి ఎంతో ఖ్యాతి గడించాడు. సాత్వికాభినయంలో మేటి. స్త్రీ పాత్రధారణకు ప్రసిద్ధి. పానుగంటి లక్ష్మీనరసింహారావు రచించిన రాధాకృష్ణలో రాధ వేషం ఈయన నటనా వైదుష్యానికి పరాకాష్ఠ.
పులిపాటి వెంకటేశ్వర్లు
పులిపాటి వెంకటేశ్వర్లు తెలుగు రంగస్థల నటుడు, తొలితరం చలనచిత్ర నటుడు, ఆంధ్రనాటక కళాపరిషత్తు, ఆంధ్రప్రదేశ్ సంగీత నాటక అకాడమీ సభ్యులు
ఈయన గుంటూరు జిల్లా, తెనాలిలో 1890, సెప్టెంబర్ 15 న జన్మించారు.
పాఠశాలలో చదువుతున్నప్పుడే 11వ ఏట రంగస్థలం పై ప్రవేశించారు. పద్య నాటకం పట్ల అభిమానం ఏర్పరుచున్న పులిపాటి తెనాలి రామ విలాస సభలో సభ్యుడిగా చేరారు. స్థానం నరసింహారావు, బందా కనకలింగేశ్వర రావు, బళ్ళారి రాఘవ, ఉప్పాల వెంకటరత్తయ్య వంటి మహామహుల సరసన మద్రాసు, మైసూరు, మహారాష్ట్ర, బెంగాల్ వంటి ప్రాంతాల్లో ప్రదర్శనలనిచ్చారు.
నటులు రాగానికి ప్రాధాన్యతనిస్తూ ప్రదర్శనలు జరుగుతున్న నాటకాలలో అర్జునుడు, నక్షత్రకుడు, భవానీ శంకరుడు, సుబుద్ధి, చెకుముకి శాస్త్రి, వెంగళరాయడు, భరతుడు, నారదుడు పాత్రలను పోషించడమే కాక, 1932లో సినిమా రంగంలో ప్రవేశించి చింతామణిలో భవానీ శంకరుడు, హరిశ్చంద్రలో నక్షత్రకుడు, సారంగధరలో సుబుద్ధి, పాశుపతాస్త్రంలో నారదుడుగా నటించారు. మోహినీ రుక్మాంగద, సతీ తులసి, చంద్రహాస, తల్లిప్రేమ, విష్ణుమాయ చిత్రాల్లో వివిధ పాత్రలు పోషించారు. ఈయన మొత్తం పన్నెండు సినిమాలలో నటించాడు.
పులిపాటి వెంకటేశ్వర్లుకు రెండుసార్లు గజారోహణ సన్మానం జరిగింది. 1960లో సంగీత నాటక అకాడమీ ఫెలోషిప్ లభించింది.
తరిట్ల ధర్మారావు
తరిట్ల ధర్మారావు ఐ.ఏ.ఎస్.అధికారి.తూర్పు గోదావరి జిల్లా, కొత్తపేట మండలానికి చెందిన బిళ్ళకుర్రు గ్రామంలో జన్మించారు.మధ్యప్రదేశ్ ఇండస్ట్రియల్ బోర్డు కమీషనర్ గా పనిచేస్తూ 13.6.2013 న లడక్ విహారయాత్ర లో భార్య విద్యారావుతో సహా మరణించారు.
లాహిరి మహాశయులు
శ్యామ చరణ్ లాహిరి (Bengali: শ্যামাচরণ লাহিড়ী "Shêmā Chôron Lahiṛi") (1828 సెప్టెంబరు 30 - 1895 సెప్టెంబరు 26) "లాహిరి మహాశయుడు"గా ప్రసిద్ధుడు. ఈయన భారత యోగీశ్వరులు మరియు మహావతార్ బాబాజీకి శిష్యులు. ఆయన "యోగిరాజ్" మరియు "కాశీ బాబా"గా సుపరిచితుడు. ఈయన 1861 లో మహావతార్ బాబాజీ నుండి యోగంలో ఒక భాగమైన క్రియా యోగను నేర్చుకున్నారు. ఈయన యుక్తేశ్వర్ గిరి అనే యోగికి గురువు.
పుప్పొడి
పుప్పొడి అనగా విత్తనపు మొక్కల యొక్క సూక్ష్మసంయుక్తబీజాలు (microgametophytes) కలిగిన మృదువైన ముతక పొడి, ఇది మగ బీజ కణాల్ని (వీర్యకణాలు) ఉత్పత్తి చేస్తుంది. పుప్పొడి కేసరాల నుండి పుష్పించే మొక్కల అండకోశానికి చేరుకునే సమయంలో లేదా కనీఫెరోయాస్ మొక్కల యొక్క మగ కోన్ నుండి ఆడ కోన్ కు చేరుకునే సమయంలో పుప్పొడి రేణువులు కలిగిన ఒక గట్టి పూత వలన ఆ వీర్యకణాలు రక్షింపబడతాయి. పుప్పొడి ఆడ కోన్ ను లేదా అనుకూల అండకోశాన్ని చేరుకున్నప్పుడు (అంటే పరాగ సంపర్కం జరుగుతున్నప్పుడు) ఇది మొలకెత్తుతుంది (germinates) మరియు ఒక పుప్పొడినాలం (pollen tube) ఉత్పత్తి అయ్యి అది అండాశయానికి (ovule) (లేదా ఆడ సంయుక్తబీజంకు) ఆ స్పెర్మ్‌ బదిలీ అవుతుంది. ఇండివిడ్యువల్ పుప్పొడి రేణువుల వివరాలు చూడటానికి తగిన మాగ్నిఫికేషన్ (పెద్దదిగా చూపించునది) అవసరం. పుప్పొడి యొక్క అధ్యయనాన్ని పాలినాలజీ (palynology) అంటారు మరియు paleoecology, పురాజీవశాస్త్రం, పురాతత్వ శాస్త్రం, మరియు ఫోరెన్సిక్స్ అధ్యయనాలలో పుప్పొడి అధ్యయనం అత్యంత ఉపయోగకరంగా ఉంటుంది.
పుష్పించే మొక్కలలోని పరాగకోశంలోని పరాగ రేణువులు కీలాగ్రాన్ని చేరడాన్ని పరాగసంపర్కం (Pollination) అంటారు. ఫలదీకరణ జరగడానికి ముందు తప్పనిసరిగా పరాగసంపర్కం జరిగితీరాలి. వివృతబీజాలలో అండాలు వివృతంగా (open) ఉండటం వలన పరాగరేణువులు నేరుగా అండద్వారం మీద పడతాయి. ఇటువంటి పరాగసంపర్కాన్ని ప్రత్యక్ష పరాగసంపర్కం (Direct pollination) అంటారు. కానీ ఆవృతబీజాలలో అండాలు అండాశయం లోపల అంతర్గతంగా, సంవృతంగా (closed) ఉండటం వలన పరాగరేణువులు కీలాగ్రంపైన పడతాయి. ఇటువంటి పరాగసంపర్కాన్ని పరోక్ష పరాగసంపర్కం (Indirect pollination) అంటారు.
పరాగసంపర్కము
శరీరం
శరీరం అనగా జీవులకు సంబంధించినది, ప్రతి జీవి వ్యక్తిగత భౌతిక శరీరంతో ఉంటుంది. శరీరంను దేహం అని కూడా అంటారు. శరీరంను ఆంగ్లంలో బాడీ అంటారు. బాడీ అను పదాన్ని తరచుగా ఆరోగ్య విషయాలు మరియు మరణమునకు సంబంధించిన విషయాలు తెలియజేయడానికి ఉపయోగిస్తారు. శరీర కార్యకలాపాల యొక్క అధ్యయనానికి శరీరధర్మశాస్త్రం ఉంది.
మానవ శరీరం ముఖ్యంగా ఒక తల, మెడ, మొండెం, రెండు చేతులు మరియు రెండు కాళ్లు, అలాగే శ్వాసకోశ, రక్తప్రసరణ మరియు కేంద్రీయ నాడీ వ్యవస్థ వంటి అనేక అంతర్గత అవయవ సమూహాలు కలిగి ఉంటుంది.
మనిషి యొక్క మృతదేహన్ని శవం అంటారు. వెన్నెముకగల జంతువుల యొక్క మృతదేహాన్ని కళేబరం అంటారు. కొన్నిసార్లు వెన్నెముకగల జంతువుల, కీటకాల మరియు మానవ మృతదేహాలను కూడా కళేబరాలనే పిలుస్తారు. మృతదేహాన్ని పీనుగ అని కూడా అంటారు. శరీర నిర్మాణం యొక్క అధ్యయనాన్ని శరీర నిర్మాణ శాస్త్రం అంటారు. మాంసాహారం అనగా వధించిన జంతువు దేహం యొక్క శరీరం, దీనిలోని అనవసర భాగాలను తొలగించిన తరువాత దీనిని మాంసంగా ఉపయోగిస్తారు.
మనస్సు లేదా ఆత్మతో శరీరాన్ని పోల్చినప్పుడు శరీరం మనస్సు మరియు దేహం అనే రెండు భాగములని భావిస్తారు. మనస్సు యొక్క భౌతికవాద తత్వవేత్తలు మనస్సు శరీరం నుండి ప్రత్యేకమైనది కాదు అని, అయితే మెదడు మానసికంగా తన విధులు నిర్వర్తిస్తుందని వాదిస్తున్నారు.
కోడిమాంసం ఆవకాయ
చికెన్ ఆవకాయ అనేది చికెన్ తో మామూలు ఆవకాయ పద్ధతిలోనూ మరిన్ని రకాలుగానూ పెట్టే పచ్చడి.
ఈ పద్ధతిలో పెట్టే పచ్చళ్ళకు రుచి కోసం ఎక్కువగా నాటుకోడి మాంసం వాడుతారు. అయితే ముక్కలు మెత్తగా కావాలనుకొనే వాళ్ళు బ్రాయిలర్ వాడుతారు. ఈ పచ్చడి రెండు రకాల పద్ధతులలో పడుతుంటారు. అవి
తాళ్లాయపాలెం
తాళ్లాయపాలెం గుంటూరు జిల్లా, తుళ్ళూరు మండలానికి చెందిన గ్రామము.
[2] ఈనాడు తీర్ధయాత్ర పేజీ; 2013,నవంబరు-30.
[3] ఈనాడు గుంటూరు సిటీ; 2015,మే-25; 27వపేజీ.
[4] ఈనాడు గుంటూరు సిటీ; 2017,ఫిబ్రవరి-22; 1వపేజీ.
అక్కివారిపాలెం
అక్కివారిపాలెం, గుంటూరు జిల్లా, భట్టిప్రోలు మండలానికి చెందిన గ్రామము.
వరి, అపరాలు, కాయగూరలు
వ్యవసాయం,వ్యసాయాధారిత వృత్తులు[2] ఈనాడు హైదరాబాద్; 2011,నవoబరు-22; 11వపేజీ.
[3] ఈనాడు గుంటూరు సిటీ; 2015,అక్టోబరు-2; 37వపేజీ.